**Opatrenie organizátora pre uskutočnenie plaveckých pretekov**

**Banskobystrický plavecký pohár 2020 – 4. kolo, 3.10.2020 Banská Štiavnica**

Podujatie bude usporiadané v režime hromadného súťažného športového podujatia do **500** **osôb bez divákov**. Platí podmienka, že prihlásiť a zúčastniť sa môžu **iba kluby, ktoré sú riadnymi členmi Krajského plaveckého združenia Banská Bystrica** a nebol u nich v čase pandémie preukázaný pozitívny test na COVID - 19.

Vstup na podujatie bude umožnený iba športovcom, trénerom, rozhodcom a organizátorom podujatia, ktorých telesná teplota je do 37,2. Každý účastník podujatia, ktorý splní danú podmienku bude vpustený na bazén (športovci za prítomnosti svojho trénera). V prípade teploty nad daný limit, nemá klub nárok na vrátenie štartovného za daného športovca. **Rodič je** **povinný** **svojmu dieťaťu pred odchodom na plavecké preteky zmerať telesnú teplotu,** ktorú v čestnom prehlásení potvrdzuje svojim podpisom.

**Plavci sú povinný** **prekryť si dýchacie cesty** **v priestoroch u pomocného štartéra**, **počas vyhlasovania výsledkov** (odovzdávanie medailí) **a počas úvodného** **slávnostného nástupu plavcov**. **Je zakázané** **podávanie rúk** počas vyhlasovania výsledkov (odovzdávanie medailí). Každý klub je počas podujatia povinný akceptovať nasledovný kľúč najvyššieho možného počtu prítomných trénerov:

Počet súťažiacich športovcov za klub – do 10 1 tréner Počet súťažiacich športovcov za klub – do 20 2 tréneri Počet súťažiacich športovcov za klub – do 30 3 tréneri Obdobne, za každých ďalších 10 športovcov, bude počet trénerov navýšený o 1 (jedného) !

Podujatie bude usporiadané v režime, v tom čase platných opatrení Úradu verejného zdravotníctva SR pre hromadné podujatia súťažnej športovej povahy.

Ak sa u osoby prejavia príznaky akútneho respiračného ochorenia, je potrebné telefonicky kontaktovať svojho ošetrujúceho lekára a opustiť miesto hromadného podujatia.

**Organizátor si v prípade zhoršenia situácie ohľadom COVID-19 vyhradzuje právo podujatie zrušiť** a kluby svojim prihlásením akceptujú a preberajú na seba riziko súvisiace s finančnými nákladmi spojenými s rezerváciou dopravy, ubytovania, stravy a iných možných nákladov.

**Každý klub je povinný pri registrácii odovzdať čestné prehlásenie za každého jedného zúčastneného pretekára** (trénera, rozhodcu a organizátora podujatia). **Bez tohto potvrdenia nebude pretekárovi umožnený štart na podujatí.**

Odporúčame, aby sa rodičia nezdržiavali v ďalších priestoroch plavárne (priestor pred vchodom do budovy plavárne, vestibul a pod.).

V prípade zistenia pozitívneho testu, je povinný každý člen SPF nahlásiť správu na sekretariát SPF, aby sa vedeli vykonať ďalšie opatrenia súvisiace so zastavením šírenia vírusu (prevádzka bazénov, informovať kluby, v ktorých športovci mohli prísť do styku s nakazeným a pod.). Pozitívne testovaný športovec je povinný nahlásiť svoj stav materskému klubu a do školského zariadenia, ktoré navštevuje. **Na súťažiach je organizátor v spolupráci s technickým usporiadateľom povinný zabezpečiť dezinfekčný prostriedok.** Počas pretekov nebude otvorený bufet a nebude poskytované žiadne občerstvenie. Je zakázané jesť v priestoroch bazéna ako aj v priestore šatní.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Organizátor podujatia: Krajské plavecké združenie Banská Bystrica v spolupráci s Plaveckým klubom Banská Štiavnica, povereným technickým usporiadaním.*